Pro Mente Hrvatska, Dobojska 36, 10000 Zagreb, OIB: 9150577475, kojeg zastupa predsjednica Ivana Poslon, (u daljnjem tekstu: Naručitelj)

I

naziv poduzeća,adresa, oib, kojeg zastupa ( funkcija, ime i prezime)\_\_\_\_\_\_\_\_\_\_\_ (u daljnjem tekstu: Isporučitelj)

sklopili su dana \_\_\_\_\_\_\_\_\_ 2019. godine u Zagrebu

**OKVIRNI SPORAZUM**o nabavi potrepština za krajnje korisnike u sklopu projekta projekta „Razvoj edukacijsko rehabilitacijskih usluga u zajednici“ iz poziva na dostavu projektnih prijedloga Zaželi – program zapošljavanja žena **Referalni broj ugovora: UP.02.1.1.05.0200**

Članak 1.

Na temelju provedenog postupka nabave potrepština za krajnje korisnike u sklopu projekta „Razvoj edukacijsko rehabilitacijskih usluga u zajednici“s namjerom sklapanja okvirnog sporazuma s jednim gospodarskim subjektom za razdoblje od dvije godine, Naručitelj je Odlukom o odabiru od \_\_\_\_\_\_\_\_\_\_(datum) kao najpovoljniju ponudu, odabrao ponudu Ponuditelja\_\_\_\_\_\_\_\_\_\_\_\_\_\_\_\_( naziv poduzeća,adresa, oib) , koja je sastavni dio ovog okvirnog sporazuma.

Članak 2.

Ovaj okvirni sporazum sklapa se za razdoblje od dvije (2) godine i obvezuje stranke na izvršenje okvirnog sporazuma te na sklapanje 2 (dva) godišnja ugovora temeljem okvirnog sporazuma. Ugovor temeljem okvirnog sporazuma planira se sklopiti na razdoblje od godine dana na temelju svih uvjeta iz dokumentacije za nadmetanje i ponude dostavljene prije sklapanja okvirnog sporazuma. Ponuda je sastavni dio ugovora.

Predmet ovog okvirnog sporazuma je dobavljanje i isporuka potrepština za krajnje korisnike koji uključuju potrepštine za održavanje osobne higijene i higijene stambenog prostora krajnjih korisnika, sukladno troškovniku iz Priloga 3. Dokumentacije za nadmetanje.

Dobavljanje i isporuka predmeta nabave vrši se u sklopu projekta „Razvoj edukacijsko rehabilitacijskih usluga u zajednici“, sukladno Ugovoru o dodjeli bespovratnih sredstava, koji je sufinancirala Europska unija temeljem Operativnog programa Učinkoviti ljudski potencijali 2014.-2020. iz Europskog socijalnog fonda, a putem poziva na dostavu projektnih prijedloga Zaželi – program zapošljavanja žena **Referalni broj ugovora: UP.02.1.1.05.0200**

Članak 3.

Cijena potrepština za krajnje korisnike po okvirnom sporazumu je \_\_\_\_\_\_\_\_\_\_kuna bez PDV-a.

Iznos PDV-a je \_\_\_\_\_\_\_\_\_\_\_\_\_\_\_kuna. Ukupna cijena potrepština za krajnje korisnike po okvirnom sporazumu s PDV-om je \_\_\_\_\_\_\_\_\_\_\_\_\_\_\_\_kuna.

Jedinične cijene potrepština iz ponude su nepromjenjive kroz cijelo vrijeme trajanja okvirnog sporazuma. Troškovnik se nalazi u prilogu Okvirnog sporazuma i čini njegov sastavni dio.

U cijenu robe iz ovog članka uračunati su svi troškovi, uključujući posebne poreze, trošarine i carine, ako postoje, svi troškovi ambalaže paketa, kao i sav manipulativni trošak slaganja, transporta i isporuke paketa na lokaciju isporuke iz članka 4. Okvirnog sporazuma, te popusti.

Članak 4.

Količina predmeta nabave je predviđena (okvirna). Stvarna količina robe temeljem sklopljenog Okvirnog sporazuma može biti veća ili manja od predviđene količine.

Isporučitelj se obvezuje robu isporučivati sukladno izdanim narudžbenicama Naručitelja, koje će Naručitelj izdavati po potrebi tijekom dvije godine od dana sklapanja ovog okvirnog sporazuma.

Narudžbenica sadrži popis potrepština za krajnje korisnike po vrsti i količini.

**Mjesto isporuke je Omiš i Bjelovar.**

Rok isporuke je najviše 5 dana od dana zaprimanja narudžbenice elektroničkim putem na e-mail adresu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Sporazumne strane utvrđuju da će se isporuke organizirati samo radnim danom (ponedjeljak – petak) i da iste moraju biti na lokaciji isporuke najkasnije do 15:00 sati.

Članak 5.

Isporučitelj je obvezan uz predanu robu ispostaviti otpremnicu/dostavnicu koja je u skladu s predanom robom i omogućuje vlasničko pravo raspolaganja robom.

Uredna isporuka odnosno izvršenje predmeta nabave potvrđuje se otpremnicom/dostavnicom ovjerenom od strane ovlaštene osobe Naručitelja i Isporučitelja, te takva otpremnica/dostavnica jamči plaćanje robe. Isporučitelj će uz otpremnicu/dostavnicu dostaviti popis isporučene robe s jasno naznačenim dostavljenim količinama isporučene robe.

Prilikom isporuke robe Naručitelj može izvršiti kontrolu količine isporučene robe te kontrolu kvalitete.

 U slučaju utvrđivanja kvantitativnih ili kvalitativnih nedostataka na isporučenoj robi, Isporučitelj se obvezuje bez odlaganja, a najkasnije u roku 2 (dva) radna dana izvršiti isporuku nedostajuće količine proizvoda ili zamjenu neispravnih proizvoda. O naknadno utvrđenim skrivenim nedostacima isporučenih proizvoda Naručitelj mora obavijestiti Isporučitelja pismenim putem nakon otkrivanja istih uz zapisnik s opisom otkrivenih nedostataka.

 Isporučitelj se obvezuje, po zaprimljenoj obavijesti o skrivenim nedostacima proizvoda, iste proizvode zamijeniti i isporučiti u roku od 2 (dva) radna dana. Ako se kvantitativni ili kvalitativni nedostaci isporučene robe utvrde više od tri puta, Naručitelj ima pravo raskinuti ugovor i naplatiti razliku do cijene drugog Isporučitelja i sve troškove vezane uz takvu nabavu.

Sve potrepštine u trenutku isporuke moraju imati rok trajanja minimalno 3 (tri) mjeseca. Isporučitelj se obvezuje dostavljati robu u ambalaži koja jamči očuvanje kvalitete prilikom skladištenja i transporta i dopremati odgovarajućim vozilima na lokaciju isporuke.

Članak 6.

Naručitelj će račune plaćati u roku od 30 dana od dana zaprimanja računa za isporučene potrepštine za krajnje korisnike. Račun se ispostavlja nakon isporuke potrepština u skladu s narudžbenicom. Naručitelj ima pravo prigovora na račun ako utvrdi nepravilnosti te pozvati Isporučitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio račun s otklonjenim uočenim nepravilnostima.

Isporučitelj se obvezuje prilikom ispostavljanja računa priložiti specifikaciju iz koje je vidljivo koje je isporuke obavio u vremenskom periodu na koji se račun odnosi.

Predujam je isključen, kao i traženje sredstava osiguranja plaćanja od strane Isporučitelja.

Članak 7.

Ugovorne strane izvršavaju ugovor o nabavi u skladu s uvjetima određenim u dokumentaciji za nadmetanje i odabranom ponudom. Na odgovornost ugovornih strana za ispunjenje obveza iz ugovora o nabavi primjenjuju se odgovarajuće odredbe Zakona o obveznim odnosima..

Članak 8.

Isporučitelj je obvezan najkasnije **u roku od 8 (osam) radnih dana od dana potpisa ugovora**, dostaviti jamstvo za uredno ispunjenje prvog ugovora o nabavi robe, za slučaj povrede ugovornih obveza.

**Jamstvo za uredno izvršenje drugog godišnjeg ugovora o nabavi robe** Isporučitelj je obvezan dostaviti najkasnije u roku od 8 (osam) radnih dana od dana potpisa drugog godišnjeg ugovora o nabavi robe.

Traženo jamstvo dostavlja se u oblikubjanko zadužnice solemnizirane od strane javnog bilježnika, s rokom važenja sukladnom razdoblju trajanja ugovora.

Ako jamstvo za uredno izvršenje ugovora ne bude naplaćeno, naručitelj će ga vratiti ugovaratelju nakon isteka roka važenja u roku od 30 (trideset) dana od dana isporuke robe po zadnjoj narudžbenici izdanoj na temelju ovog okvirnog sporazuma.

Nedostavljanje jamstva za uredno ispunjenje ugovora o nabavi robe predstavlja razlog za trenutni raskid ugovora o nabavi robe. Jamstvo za uredno ispunjenje ugovora o nabavi robe bit će naplaćeno u slučaju povrede sporazumnih obveza od strane Isporučitelja.

Članak 9.

Svaka ugovorna strana može otkazati ili raskinuti ovaj Okvirni sporazum. Izjava o jednostranom otkazu ili raskidu dostavlja se poštom preporučeno ili neposredno drugoj ugovornoj strani. Otkazni ili raskidni rok je 30 dana od dana dostave izjave.

Članak 10.

Ugovorne strane su suglasne da će sve eventualne sporove proizašle iz ovog okvirnog sporazuma rješavati sporazumno. Ako ugovorne strane ne uspiju riješiti nastali spor ili problem međusobnim dogovaranjem, za odlučivanje o sporu nadležan je stvarno nadležni sud. Ugovorne strane su suglasne da će se na uređenje svih ostalih odnosa iz ovog okvirnog sporazuma primjenjivati odredbe važećeg Zakona o obveznim odnosima.

Članak 11.

Okvirni sporazum stupa na snagu danom potpisa sporazumnih strana.

Članak 12.

Ovaj okvirni sporazum sastavljen je u 4 (četiri) istovjetna primjerka, od kojih Naručitelj zadržava 2 (dva) i Isporučitelj 2 (dva) primjerka.

Zagreb, \_\_\_\_ \_\_\_\_ 2019.

Za Naručitelja: Za Isporučitelja: